ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
5 พ.ย. 2558

สรุปภาวะตลาดภาคเช้า : SET แกว่งตัวแคบ – SET แกว่งตัวแคบบริเวณ 1420-1425 จุด แต่ยังถือว่าเก่ง โดยหุ้นที่มีน้ำหนักต่อตลาดกลับทรงตัวได้ แม้ว่ากลุ่มพลังงานจะโดนปัจจัยกดดันจากการอ่อนตัวลงของราคาน้ำมันดิบเมื่อคืน ส่วน ICT มีความเสี่ยงเรื่องประมูล 4G อาจเกิดขึ้นไม่ทันตามกำหนด เป็นจังหวะในหุ้นขนาดกลางและเล็ก กลับมาเคลื่อนไหวโดดเด่นอีกครั้ง ทั้งนี้ SET ปิดตลาดภาคเช้าที่ระดับ 1424.96 จุด +1.54 จุด +0.11% ด้วยมูลค่าซื้อขายที่ระดับ 2.0 หมื่นลบ. โดยกลุ่มหลักพลังงาน และ ICT กดดันตลาด ปิดลบ -0.5% และ -0.3% ตามลำดับ ส่วนแบงก์ประคองตลาด ปิดบวก +0.6% ด้านตลาดภูมิภาค นอกเหนือจากตลาดญี่ปุ่นและจีนที่บวกโดดเด่น นอกนั้นอยู่ในแดนลบเล็กน้อย
กลยุทธ์ที่แนะนำ :
ช่วงบ่าย: คาดแกว่งตัวแคบต่อจากช่วงเช้า และมองกรอบบนบริเวณ 1430 จุด ยังไม่สามารถขึ้นทะลุผ่านไปได้ง่ายนัก ขณะที่หุ้นขนาดกลางและเล็ก กลับมาเคลื่อนไหวโดดเด่นอีกครั้ง ส่วนหุ้นที่มีน้ำหนักต่อตลาดค่อนข้างทรงตัว ส่วนแนวรับระยะสั้นในช่วงบ่ายอยู่ที่ 1418-1420 จุด หากต่ำกว่า จะเริ่มเป็นสัญญาณลบ กลยุทธ์ เน้นการเก็งกำไรรอบสั้นๆ หรือเน้นขายลดพอร์ตในช่วงรีบาวด์นี้ ทั้งนี้ หุ้นแนะนำตามสัญญาณเทคนิค ได้แก่ ASK (รับ 19.00 ต้าน 20.20 cut 18.50) และ ML (รับ 1.76 ต้าน 1.96 cut 1.69)